Melentini & The Running Blue Orchestra live at Six Dogs
2020-10-16 21:00 - 23:30 (Europe/Athens) | six d.o.g.s, Αβραμιώτου 6-8, Αθήνα, Greece
Melentini & The Running Blue Orchestra
live @ six d.o.g.s
Παρακευή 16 Οκτωβρίου 2020
Η Μελεντίνη καταλαμβάνει το μουσικό stage του six d.o.g.s. την Παρακευή 16 Οκτωβρίου.
Η Melentini γεννήθηκε στην Αθήνα και σπούδασε πιάνο, τρομπέτα και ανώτερα θεωρητικά στο Εθνικό και στο Διεθνές Ωδείο Αθήνας. Ζει στο Βερολίνο. Ανήκει στα ιδρυτικά μέλη της μουσικής κολεκτίβας Sequence Theory Project, οι οποίοι μετρούν 3 ανεξάρτητα ψηφιακά άλμπουμ ενώ παράλληλα δραστηριοποιούνται στο sound design για σύγχρονο χορό και θέατρο. Το 2013 δημιούργησε τους Running Blue Orchestra, με τους οποίους πραγματοποιούν επιλεγμένες εμφανίσεις. Ο πρώτος προσωπικός της δίσκος “Explosions Around, The Desert Inside” (Restless Wind, 2013) έλαβε διθυραμβικές κριτικές από τον εγχώριο έντυπο και ηλεκτρονικό τύπο.
Στις αρχές του 2016 κυκλοφόρησε στο Bandcamp ένα μίνι πρωτοποριακό ελληνόφωνο δίσκο σε δική της παραγωγή με τίτλο “Λεωφόρος Εφιαλτών”. Έχει συνεργαστεί δισκογραφικά με αρκετούς καλλιτέχνες ανάμεσα στους οποίους τους Παύλο Παυλίδη & B-movies (Στον Διπλανό Ουρανό, Inner Ear, 2015), με τους παραγωγούς Blue Square (“Nightkisser, “Blind Colors of the Soul”), τους Universe217, τον Theodore (Inner Dynamics)κ.ά. Εκτός συνόρων ξεχώρισε από τη συνεργασία της με τον Βρετανό παραγωγό Steve Jansen, ντράμερ των θρυλικών Japan και τη συμμετοχή της στο κομμάτι “Sadness” από τον προσωπικό του δίσκο “Tender Extinction” όπως και στο επόμενο Ep του :The Extinct Suite” (2017). Έχει εργαστεί στο θέατρο ως ηθοποιός και performer και έχει γράψει ή ερμηνεύσει επί σκηνής μουσική για θεατρικές παραστάσεις της Αθηνά Παππά,του Δημήτρη Φραγκιόγλου κ.ά. Η μεγαλύτερή της έμπνευση είναι το σινεμά στο οποίο υπογράφει τα soundtracks για τις ταινίες μικρού μήκους “Μαθήματα Οδήγησης”, “Sad girl Weekend”, “ΒΟΥΣ”, “Her lover” κ. ά. Αγαπήθηκε από το σινεφίλ κοινό μέσα από τα τραγούδια και τη μουσική που έγραψε για τη βραβευμένη μεγάλου μήκους ταινία του Στέργιου Πάσχου, “Αφτερλωβ”, με τους Χάρη Φραγκούλη και Ηρώ Μπέζου.
Ο τρίτος προσωπικός δίσκος της Melentini με τίτλο ZRSHA; Fundus Uterus έχει κάνει ιδιαίτερη αίσθηση με τις υψηλού επιπέδου συνθέσεις της και τα απόκοσμα ambient ηχοτοπία. Κυκλοφόρησε σε βινύλιο και συλλεκτικό cd στις 23 Φεβρουαρίου 2018 (United we fly) με τη μουσική επιμέλεια του παραγωγού Richard König. Για το επίσημο βίντεο του άλμπουμ στο κομμάτι Αsana/ Μetamorphosis συνεργάστηκε σε δικό της σενάριο με τη βερολινέζικη κινηματογραφική παραγωγή 6th finger Studio υπό την καλλιτεχνική διεύθυνση της Evelyn Bencicova. Το βίντεο έλαβε υποψηφιότητα και ενθουσιώδη υποδοχή σε διεθνή music video φεστιβάλ.
Αυτόν τον καιρό γράφει το soundtrack για τη μεγάλου μήκους ταινία “Brothers” σε σκηνοθεσία της Γιάννας Αμερικάνου με τους Αντρέα Κωνσταντίνου, Δημήτρη Κίτσο και Νίκο Ζεγκίνογλου ενώ ταυτόχρονα ετοιμάζει με τους Running Blue Orchestra το νέο της δίσκο.
Η Μελεντίνη έχει χαρακτηριστεί από τους μουσικοκριτικούς ως μία εκ των σημαντικότερων δημιουργών της γενιάς της. Οι ερμηνείες της είναι έντονα συγκινητικές λόγω της ιδιαιτερότητας της φωνής της
